Hoekom val Christene? - www.bybelkennis.co.za
by Coen Slabber · Published 02/06/2015 · Updated 22/04/2015
"Some of my best men are women!" Generaal William Booth, die stigter van die Heilsleër
Be killing sin, or sin will be killing you – John Owen
Niemand is buite Satan se bereik nie. Hoekom val ons? Maar 'n mens word verlei deur sy eie begeertes wat hom aanlok en saamsleep. Daarna, as die begeertes bevrug geraak het, bring dit die sonde voort; en as die sonde ryp geword het, loop dit uit op die dood (Jakobus 1:14 – 15). Sonde het 'n lewensiklus: dit groei of verwelk afhangende daarvan of ons dit voed of nie.
Hoe kry sonde toegang tot ons lewens?
Dit sal nooit met my gebeur nie.
Op hoogmoed volg ondergang, op selfverheffing volg die val (Spreuke 16:18). As ons ons swakhede erken, is ons sterk. As ek swak is, is ek sterk (2 Korintiërs 12:10). Trots open die deur vir kompromië en dom besluite. Ons moenie God se geduld met sy goedkeuring verwar nie. "We are never, never so much in danger of being proud as when we think we are humble." (C. H. Spurgeon).
Ek plaas my bediening voor God. Ek is te besig om te bid. Jy kan nie val as jy gedurig op jou knieë is nie. Jy kan nie tyd met God spandeer sonder om te verander nie.
Ek gaan 'n kompromis oor heiligheid aan.
Satan probeer ons weg van God se standaarde af trek. "True Christianity, where it reigns in the heart, will make itself appear in the purity of life." (Isaac Watts) Heiligheid kom uit gebrokenheid en nederigheid. Maar ons is so geneig om te rasionaliseer in plaas daarvan dat ons berou toon.
Ongesonde verhoudings met die teenoorgestelde geslag
Satan verlei ons met 'n vals gevoel van vryheid, maar sê niks van jare se pyn wat op sulke verhoudings volg nie. Jy moet jouself so gou as moontlik uit so 'n omgewing verwyder. Egbreuk begin met klein kompromië. Vlug.
Ons versterk nie ons swak gebiede nie
Almal van ons het krake in ons wapenrusting – dwelms, seks, huweliksake ens. Ons moet hierdie areas herken en bely. Plaas veiligheidsmaatreëls en aanspreeklikheid in plek.
Aanspreeklikheid word dikwels verbreek
Aanspreeklikheid is 'n veiligheidsmaatreël, maar dit is nie koeëlvas nie. Jou hart moet gefokus wees om God se woord te gehoorsaam. Dit is goed om vir diegene wat jy vertrou te sê: 'Ek het 'n probleem op hierdie gebied. Bid saam met my en vra gereeld die moeilike vrae vir my."
'n Gevoel van aanspraak maak
'n Gevoel dat ek op sekere dinge aanspraak kan maak, is dikwels die begin van ons regverdiging vir verkeerde keuses. Soos ons gewildheid toeneem, begin ons ons eie reëls volg. Ons word jaloers en veroordeel ander wat oënskynlik "gelukkiger" as ons is. Sonde is stil in 'n dankbare hart wat God aanbid. God het aan ons die voorreg gegee om Hom en ander te dien, om sy waarheid te verkondig. Ons kan op niks aanspraak maak nie … ons word net uit genade geseën.
'n Persoon wat berou het, draai sy rug op sonde en aanvaar volle verantwoordelikheid vir sy optrede. Hulle soek vergifnis sonder voorwaardes. Voor ons genees kan word, moet ons ophou om verskonings te maak